Worcester F 80 Disctinctiones

54 Diuiciarum

Diuiciarum quedam temporales, quedam spirituales, quedam celestes. Temporales dicuntur fortune, spirituales gracie, celestes glorie. Prime congregantur in archa, secunde in constancia, tercie in celesti curia. Temporales de necessitate relinquuntur, secundum illud Psal. [48:11]: *Relinquent alienis divitias suas*. Exemplum de cane sequente duos viros. Et ideo forent distribuende, quia sunt[[1]](#footnote-1) viles intelligentibus, Psal. [72:12]: *Ecce ipsi peccatores, et abundantes in seculo obtinuerunt diuitias*.

¶ Secundo, quia periculose acquirentibus, sicut spine non colliguntur sine lesione, nec lutum sine inquinacione, sic nec diuicie sine fraude, mendacio, et hoc, Prou. 28[:22]: *Qui festinat ditari*, non erit innocens. Exemplum Luc. 12[:21], et 16[:19]. Eccli. 11[:10]: *Si fueris dives, non eris* innocens a peccato.

¶ Tercio, quia sunt nociue habentibus, sicut carnes nociue ossibus, nam ideo reducitur a canibus. Fructus nociui arboribus, nam ideo discrepuntur a pueris. Sic diuites paciuntur insidias latronum, oppressiones principum, exacciones bedellorum, Eccle. 6[:1-2]: *Est malum quod vidi sub sole* … *vir cui dedit Deus diuicias et substantiam*, etc. Eccle. 5[:12]: *Diuitae conseruate in malum domini sui.*

¶ Quarto, quia sunt steriles amantibus, sicut aceruus tritici inutiliter amatur quando non dispergitur nec seminatur, Eccle. 5[:9]: *Qui amat divicias fructum non capiet ex*

/fol. 230vb/

*eis*. Iccirco Psal. [61:11]: *Diuicie si affluant, nolite cor apponere*. Jac. 5[:1]: *Agite nunc, diuites, plorate*, etc.

¶ Secunde, diuicie spirituales, sciliet, graciarum et virtutum pro voluntate aut amittuntur aut perduntur, Jer. 17[:11]: *Fecit divicias, et non in judicio*. Iccirco, hee diuicie sunt congregande quia fructuose ad quatuor.

¶ Primo ad reuelacionem aliene misericordie, sicut fons fecundat terram, sol illustrat aerem, [1] Cor. 1[:5]: *In omnibus diuites facti estis in illo*, etc. Sap. 8[:5]: *Si diuite appetuntur, sapientia.*

¶ Secundo ad redempcionem anime proprie, sicut pignus rediuntur solucione pecunie, sic anima a peccato diuiciis penitencie, Prou. 13[:8]: *Redempcio anime viri diuicie sue.* [1] Tim. 6[:18]: *Diuites in operibus bonis fieri*. Dan. 4[:24]: *Peccata tua elemosynis redime*.

¶ Tercio ad euasionem pene eterne, sic nauta prudenter nauigando euadit periculum quadrigarius casum, Ysai. 33[:6]: *Diuicie salutis sapiencia et sciencia*.

¶ Quarto, ad hereditatem future glorie, Jac. 2[:5]: *Nonne Deus elegit pauperes in hoc mundo*.[[2]](#footnote-2)

¶ Tercie diuicie, scilicet, celestes semel habite nunquam perduntur. Ideo, sunt appetende quia gloriose propter quatuor bona predicta contraria habentes. Enim, securitatem siue sollicitudinem, Prou. 18[:11]: *Substantia diuitis vrbs roboris* est. Ideo [Matt. 6:20]: *Thesaurizate vobis thesauros*, etc.

¶ Secundo perpetuitatem sine fine, [Psal. 111:3]: *Gloria et diuicie in domo eius*, Prou. 14[:24]: *Corona sapientium diuicie eorum*.

¶ Tercio, sacietatem sine defeccione, Psal. [36:3]: *Pasceris in diuiciis eius*.

¶ Quarto, iocunditatem sine affliccione, Prou. 8[:18]: *Mecum sunt divicie et gloria*, *opes superbe et justitia*.

1. sunt ] Lambeth, F 128 *om*. F 80. [↑](#footnote-ref-1)
2. hoc mundo ] F 128, Lambeth *corr.* humili F 80. [↑](#footnote-ref-2)